
讬讚 专诪"讛

讗诪专 诇讬讛 讗诇讬讛讜 诇专讘 住诇讗 讞住讬讚讗 讗讬谉 讛注讛"讝 驻讞讜转 诪砖诪讜谞讬诐 讜讞诪砖讛 讬讜讘诇讬诐 砖讛谉 讗专讘注 讗诇驻讬诐 讜诪讗转讬诐 讜讞诪砖讬诐 砖谞讛 砖讻诇 砖谞讜转 讛注讜诇诐 讛注讜讘专讬诐 拽讜讚诐 诇讬诪讜转 讛诪砖讬讞 注讜诇诐 讘驻谞讬 注爪诪讜 讞砖讬讘 诇讛讜 讻讚讗诪专讬谞谉 诇拽诪谉 讗讬谉 讘讬谉 讛注讛"讝 诇讬诪讜转 讛诪砖讬讞 讗诇讗 砖注讘讜讚 诪诇讻讬讜转 讘诇讘讚. 讜讘讬讜讘诇 讛讗讞专讜谉 讘谉 讚讜讚 讘讗 讗诪专 诇讜 讘转讞讬诇转 讛讬讜讘诇 讛讗讞专讜谉 讗讜 讘住讜驻讜 讗诪专 诇讬讛 讘住讜驻讜 讗"诇 讻诇讛 讛讬讜讘诇 拽讜讚诐 讘讜讗 讗讜 讗讬谞讜 讻诇讛 讗诪专 诇讜 讗讬谞讬 讬讜讚注. 讜讚讗讬 讗诇讬讛讜 讝"诇 诇讗 住讙讬讗 讚诇讗 讛讜讬讗 讬讚注 拽抓 讗讞专讜谉 砖讗讬 讗讬驻砖专 (砖谞转讗讞专) [砖讬转讗讞专] 讘讜 诪诇讘讗 讗诇讗 诪讬讛讜 诪住驻拽讗 诇讬讛 讗讬 讗转讬 诪拽诪讬 讛讻讬谉 讜讗讬 诇讗 讻讚讗诪专讬谞谉 诇拽诪' (爪"讞.) 讝讻讜 讗讞讬砖谞讛 诇讗 讝讻讜 讘注转讛. 专讘 讗砖讬 讗诪专 讛讻讬 讗诪专 诇讬讛 注讚 讛讻讗 诇讗 转爪驻讬 诇讬讛 诪讻讗谉 讜讗讬诇讱 爪驻讬 诇讬讛. 讜讗讬 拽砖讬讗 诇讱 讘讬谉 诇专讘 讗住讬 讘讬谉 诇讘专 驻诇讜讙转讬讛 拽砖讬讗 讚讗诇讬讛讜 讚拽讗诪专 讬诪讜转 讛诪砖讬讞 讗诇驻讗 讜讝' 诪讗讛 讜讞诪讬砖讬诐 讗讚转谞讗 讚讘讬 讗诇讬讛讜 讚转讗谞讗 讚讘讬 讗诇讬讛讜 砖谞讬 讗诇驻讬诐 讬诪讜转 讛诪砖讬讞 (诪"砖) 诇讗 拽砖讬讗 讚转谞讗 讻诇 讛讬讻讗 讚讛讜讬 讟驻讬 诪讞诪砖 诪讗讛 讗诇驻讗 拽讗 讞砖讬讘 诇讬讛:



砖诇讞 专讘 注谞谉 诪爪讗转讬 讗讚诐 讗讞讚 讜讘讬讚讜 诪讙诇讛 讻转讜讘讛 讘讻转讘 讗砖讜专讬转 讜诇砖讜谉 讛拽讚砖 砖诪爪讗讛 讘讬谉 讙谞讝讬 专讜诪讬 讜诇讛讻讬 讗砖诪讜注讬谞谉 砖讻转讜讘讛 讗砖讜专讬转 讜诇砖讜谉 讛拽讚砖 讚诪讜讻讞讗 诪讬诇转讗 讚诇讗讜 专讜诪讬讬诐 讻转讘讜讛 讗诇讗 诪讙诇讜转 讬专讜砖诇讬诐 讛讘讬讗讜讛. 讜讻转讜讘 讘讛 诇讗讞专 讗专讘注 讗诇驻讬诐 讜诪讗转讬诐 讜爪"讗 砖谞讛 诇讘专讬讗转讜 砖诇 注讜诇诐 讛注讜诇诐 讬转讜诐 讻诇讜诪专 讻讘谞讬诐 砖讗讬谉 诇讛谉 讗讘 诇诪砖讜诇 讘讛谉 讜讛谉 诪转讙专讬诐 讝讛 讘讝讛 诪讛诐 诪诇讞诪转 转谞讬谞讬诐 讻诇讜诪专 讛砖谞讬诐 讛讘讗讜转 讗讞专讬 讻谉 诪讛谉 诪诇讞诪转 转谞讬谞讬诐 讜诪讛谉 诪诇讞诪转 讙讜讙 讜诪讙讜讙 讜讛砖讗专 讬诪讜转 讛诪砖讬讞. 驻讬专讜砖 诪诇讞诪转 转谞讬谞讬诐 谞"诇 砖诪诇讻讬诐 砖诪诇讻讜转谉 注诇 讛讬诪讬诐 讗讜 注诇 讛讬讗讜专讬诐 谞拽专讗讬诐 转谞讬谞讬诐 讻讚专讱 砖谞拽专讗 驻专注讛 转谞讬诐 注诇 砖诐 讛讬讗讜专 砖谞讗诪专 (讬讞讝拽讗诇 讻状讟:讙壮) 讛转谞讬诐 讛讙讚讜诇 讛专讜讘抓 讘转讜讱 讬讗讜专讬讜 讜讗讬谉 讛拽讘"讛 诪讞讚砖 讗转 注讜诇诪讜 讗诇讗 诇讗讞专 砖讘注转 讗诇驻讬诐 砖谞讛 讜讛讬讬谞讜 讻讚专讘 拽讟讬谞讗 讚讗诪专 砖讬转讗 讗诇驻讬 砖谞讬 讛讜讜 讛注讜诇诐 讜讞讚 讞专讘 专讘 讗讞讗 讘专讬讛 讚专' 讗讘讗 讗诪专 诇讗讞专 讛' 讗诇驻讬诐 讗讬转诪专 讜诇讗讜 驻诇讜讙讬 驻诇讬讙 讗讚专讘 拽讟讬谞讗 (诇讗) [讗诇讗] 诪讜拽讬诐 诇讛 诇注谞讬谉 讬诪讜转 讛诪砖讬讞 讻诇讜诪专 砖讗讬谉 讘讗讬谉 讗诇讗 诇讗讞专 讞诪砖转 讗诇驻讬诐 砖谞讛: 



转谞讬讗 专' 谞转谉 讗讜诪专 诪拽专讗 讝讛 谞讜拽讘 讜讬讜专讚 注讚 讛转讛讜诐 诇砖讜谉 诪砖诇 讛讜讗 讗驻讬诇讜 讗专讻讜 讛讬诪讬诐 讘讙诇讜转 讻转讛讜诐 诪拽专讗 讝讛 谞诪砖讱 注诪讛谉 诇讛讜讻讬讞 砖住讜祝 讙讗讜诇讛 诇讘讗 砖谞讗诪专 讗诐 讬转诪讛诪讛 讞讻讛 诇讜 讻讬 讘讗 讬讘讗 讜诇讗 讬讗讞专, 诇讗 讻专讘讜转讬谞讜 砖讛讬讜 讚讜专砖讬谉 注讬讚谉 讜注讬讚谞讬谉 讜驻诇讙 注讬讚谉 诇讜诪专 砖讗诐 诇讗 讘讗 诇拽抓 讝讛 砖讜讘 讗讬谞讜 讘讗 讜讛讬讻讬 讛讜讜 讚专砖讬 注讬讚谉 讗专讘注 诪讗讜转 砖谞讛 讻讬诪讬 砖注讘讜讚 专讗砖讜谉 谞诪爪讗讜 注讬讚谉 讜注讬讚谞讬谉 讜驻诇讙 注讬讚谉 讗诇祝 讜讗专讘注 诪讗讜转 砖谞讛 讜诇讗讜 诪讞专讘谉 讘讬转 砖谞讬 拽讗 讞砖讘讬 讗诇讗 (诪讛讛讜讗) 诪讞专讘谉 讘讬转 专讗砖讜谉 讚讛讜讛 砖谞转 砖诇砖转 讗诇驻讬诐 讜砖诇砖 诪讗讜转 讜诇"讞 砖谞讬诐 讛讜住祝 注诇讬讛诐 讗诇祝 讜讗专讘注 诪讗讜转 谞诪爪讗讜 讘讬讚讱 讗专讘注 讗诇驻讬诐 讜讝' 诪讗讜转 讜诇"讞 讜讗讬讻讗 诇诪讬诪专 讚诪讞专讘谉 讘讬转 砖谞讬 拽讗 讞砖讘讬 讜诪驻专砖讬 注讬讚谉 诪讗转谉 讜注砖专 砖谞讬诐 讚讛讜讜 讘诪爪专讬诐 讚讛讜讜 诇讛讜 注讬讚谉 讜注讬讚谞讬谉 讜驻诇讙 注讬讚谉 讝' 诪讗讜转 讜诇"讛 砖谞讬谉 讗讘诇 讜讚讗讬 注讬拽专 注讬讚谉 讜注讬讚谞讬谉 讜驻诇讙 注讬讚谉 讚讗讬转诪专 诇讬讛 诇讚谞讬讗诇 拽讜砖讟讗 讛讜讗 讜诇讗 讗驻砖专 讚诪讬注讻讘 讟驻讬 讜讗谞谉 讛讜讗 讚讟注讬谞谉 讘讻诪讛 诪讬诇讬 讞讚讗 讚诇讗 讬讚注讬谞谉 注讬讚谉 讻诪讛 讛讜讬 讜转讜 讚诇讗 讬讚注讬谞谉 诪讛讬讻讗 诪转讞讬诇 讞讜砖讘谞讗 讜诇讗 讗驻砖专 讚诇讗 讛讜讬 诪住讜专 诇讛讜 诇专讘谞谉 拽抓 诪砖讬讞 讜讛讗讬 讚诇讗 驻专砖讜讛 诪砖讜诐 讘砖专讜 诪讬讜诐 讗诇 讬讜诐 讬砖讜注转讜 转讚注 讚拽讗 谞拽讟讬 诇诪讬讚拽 讘转专讬讛 诪讚专砖讗 讚拽专讗讬 讚诇讗 诪讜讻讞讗 讚诪讬讬专讬 诇注谞讬谉 诪砖讬讞 讜砖讘拽讬 诇诪讚专砖 拽专讗讬 讚讚谞讬讗诇 讚诪讜讻讞讬 讘讛讚讬讗 讚诇注谞讬谉 拽抓 诪砖讬讞 拽讗 诪讬讬专讬. 讜诇讗 讻专' 砖诪诇讗讬 砖讛讬讛 讚讜专砖 讜转砖拽诪讜 讘讚诪注讜转 砖诇讬砖 驻' 砖诇砖讛 讻讙诇讜转 诪爪专讬诐 讚讛讬讬谞讜 砖讬转 诪讗讛 讜转诇转讬谉 砖谞讬谉 诪讞专讘谉 讘讬转 砖谞讬. 讜诇讗 讻专"注 砖讛讬讛 讚讜专砖 注讜讚 诪注讟 讛讬讗 讻诇讜诪专 注讜讚 讙诇讜转 讗讞专 砖注转讬讚 诇讛讬讜转 诇讗讞专 讞专讘谉 讘讬转 砖谞讬 诪注讟 讛讜讗 诪注讟 讘讙讬诪讟专讬讗 诪讗讛 讜转讬砖住专讬 讛讜讜 讜讘讻诇讜转 讞砖讘讜谉 讝讛 诇讗讞专 讛讞专讘谉 讬讘讗 诪砖讬讞 讜讛讬讬谞讜 讚讻转讬讘 讜讗谞讬 诪专注讬砖 讗转 讛砖诪讬诐 讜讗转 讛讗专抓 讜讗讬谉 讚专砖讛 讝讜 讻诇讜诐 砖讛专讬 注讘专讜 讻诪讛 砖谞讬诐 诇讗讞专 讞砖讘讜谉 讝讛 讜诇讗 讘讗 诪砖讬讞 讗诇讗 讛讗讬 诪注讟 诇讗讜 诇讙讬诪讟专讬讗 讗转讗 讜诇讗 诇注谞讬谉 诪砖讬讞 讗转讗 讗诇讗 讗诪诇讻讜转 讘讬转 砖谞讬 拽讗讬 讜讛讻讬 拽讗诪专 注讜讚 讙讚讜诇讛 讗讞转 讗谞讬 注转讬讚 诇讬转谉 诇讛谉 诇讬砖专讗诇 讘讘讬转 砖谞讬 诪注讟 讛讬讗 讻诇讜诪专 砖讬诪讬 讛诪诇讻讜转 诪转诪注讟讬谉 讜讛讜诇讻讬谉 砖讛专讬 诪诇讻讜转 专讗砖讜谞讛 砖讘注讬诐 砖谞讛 砖谞讬讛 诪注讜讟讛 讛讬诪谞讛 砖诇讬砖讬转 诪注讜讟讛 讛讬诪谞讛. 讜专讗讬谞讜 讘讛 驻讬专讜砖讬诐 讗讞专讬诐 砖讗讬谉 讛讚注转 诪拽讘诇转谉 讜诇驻讬讻讱 诇讗 讻转讘谞讜诐:



诪讗讬 讜讬驻讞 诇拽抓 讜诇讗 讬讻讝讘 转讬驻讞 注爪诪谉 砖诇 诪讞砖讘讬 讛拽爪讬诐 砖讛讬讜 讗讜诪专讬诐 讻讬讜谉 砖讛讙讬注 拽抓 讜诇讗 讘讗 砖讜讘 讗讬谞讜 讘讗 讜讛讬讬谞讜 讚讻转讬讘 讜诇讗 讬讻讝讘 讻诇讜诪专 砖讛拽抓 诇讗 讬讻讝讘 讗诇讗 住讜驻讜 诇讘讗 讗诐 讬转诪讛诪讛 讞讻讛 诇讜 讻讜' 砖诪讗 转讗诪专 讗谞讜 诪讞讻讬谉 讜讛诪拽讜诐 讗讬谞讜 诪讞讻讛 转"诇 诇讻谉 讬讞讻讛 *诇讛讟讬讘诐 讻诇讜诪专 砖诪转讗讜讛 诇讛讬讟讬讘 诇谞讜 讗诇诪诇讗 注讜谞讜转讬谞讜 砖讙讜专诪讬谉 诇谞讜 诇讛转注讻讘 注讚 砖讬讙讬注 讛拽抓:



讗诪专 讗讘讬讬 诇讗 驻讞讬转 讛讗讬 注诇诪讗 诪转诇转讬谉 讜砖讬转讗 爪讚讬拽讬 讚诪拽讘诇讬谉 讗驻讬 砖讻讬谞讛 讘讻诇 讬讜诪讗 讗讬讻讗 诇诪讬诪专 讚诇讬诪讜转 讛诪砖讬讞 拽讗诪专 讚讛讗 拽专讗 讚住讘讬讘 讬"讞 讗诇祝 讘讬诪讜转 讛诪砖讬讞 讻转讬讘 讜讻转讬讘 讜砖诐 讛注讬专 诪讬讜诐 讛' 砖诪讛 砖讻谉 注转讬讚 诇讛砖专讜转 砖讻讬谞转讜 讘讘讬转 诪拽讚砖讜 讜诇讛专讗讜转 讝讬讜 讻讘讜讚讜 诇爪讚讬拽讬诐 讻注谞讬谉 砖谞讗诪专 讘诪讚讘专 讗砖专 注讬谉 讘注讬谉 谞专讗讛 讗转讛 讛' 讜讻讘讜讚 讛' 谞专讗讛 讘注谞谉 讜讛讗 讚讗诪专讬谞谉 诇拽诪谉 住驻拽诇专讬讗 讛诪讗讬专讛 讜砖讗讬谞讛 诪讗讬专讛 转专讜讬讬讛讜 讘讘讬转 讛诪拽讚砖 拽讗讬 讜诇讛谞讱 讚拽专讬 专' 砖诪注讜谉 谉' 讬讜讞讗讬 讘谞讬 注诇讬讛 讗讬讘注讬 转讬诪讗 注诇 砖诐 砖注转讬讚 讘讬转 讛诪拽讚砖 诇讛讬讜转 讙讘讜讛 诪讻诇 讛讗专爪讜转 讻讚专砖讗 讚诪讬 讗诇讛 讻注讘 转注讜驻谞讛 讜讗讬讘注讬 转讬诪讗 注诇 砖诐 讛诪注诇讛 注爪诪讛 砖讛讬讗 讙讘讜讛讛 讜注诇讬讜谞讛 讜讬砖 诇讜诪专 砖讚讘专讬诐 讛诇诇讜 诇注讜诇诐 讛讘讗 讛谉 讗诪讜专讬诐 砖爪讚讬拽讬诐 谞讛谞讬谉 讘讜 诪讝讬讜 [讛砖讻讬谞讛] 讜诪讜拽讬 诇讬讛 诇讛讗讬 拽专讗 讚住讘讬讘 讬"讞 讗诇祝 谞诪讬 诇注讛"讘 讜讛"拽 诇讗 驻讞讜转 讛讗讬 注诇诪讗 讘讻诇 讚专讗 诪转诇转讬谉 讜砖讬转讗 爪讚讬拽讬 讚诪拽讘诇讬 讗驻讬 砖讻讬谞讛 讘讻诇 讬讜诪讗 诇注诇诪讗 讚讗转讬 砖谞讗诪专 讗砖专讬 讻诇 讞讜讻讬 诇讜 诇讜 讘讙讬诪讟专讬讗 讛讻讬 讛讜讬. 讜诪拽砖讬谞谉 讜诪讬 讝讜讟专讬 讻讜诇讬 讛讗讬 讜讛讗 讗诪专 专讘讗 讚专讗 拽诪讗 讚爪讚讬拽讬 讚拽讗讬 拽诪讬讛 拽讘"讛 转诪谞讬住专 讗诇驻讬 驻专住讬 讛讜讜 砖谞讗诪专 住讘讬讘 讬"讞 讗诇祝. 讻转讘 专"砖 讝"诇 讚拽专讗 讘讬专讜砖诇诐 砖诇 诪注诇讛 拽讗讬. 讜讗谞讜 诇驻讬 注谞讬讜转 讚注转讬谞讜 讗讬谉 讗谞讜 讬讜讚注讬诐 讬专讜砖诇诐 讝讜 砖诇 诪注诇讛 讛讗诪讜专讛 讘转诇诪讜讚 讛讬讻谉 讛讬讗 讜诇讗 讛讬讻谉 注转讬讚讛 诇讛讬讜转 讗诐 讘砖诪讬诐 讛讬讗 讜讻讬 讬砖 (讘注谞讬谉 砖诪讬诐) [讘谞讬谉 讘砖诪讬诐] 讜讗诐 砖诐 诪注诇讛 讛讬讗 讘专拽讬注 谞拽专讗转 讬专讜砖诇诐 讗"讻 谞诪爪讗转 讗讜诪专 砖讬砖讬讘转谉 砖诇 爪讚讬拽讬诐 诇注转讬讚 讘专拽讬注 讜讚讘专 转诪讛 讛讜讗 讛讬讗讱 讬砖讬讘转 讛讙讜驻讜转 讛诇诇讜 讘专拽讬注 讜诇讗 注"讬 谞住. 讜拽砖讛 讘注讬谞讬 诇住诪讜讱 注诇 诪注砖讛 谞住讬诐 讘讚讘专讬诐 砖诇讗 谞诪爪讗转 注诇讬讛诐 专讗讬讛 讘专讜专讛 诪谉 讛讻转讜讘 讜诇讗 拽讘诇讛 驻砖讜讟讛 讘讚讘专讬 讞讻诪讬诐 讗讘诇 讗谞讜 讻讘专 讬爪讗谞讜 讬讚讬 讞讜讘转 讛讗诪转 诇讘专专 住驻拽讜转讬谞讜 讜讛诪讘讜讻讛 砖讗谞讜 诪讘讜讻讬诐 讘讛 讜讗讜诇讬 诪谉 讛砖诪讬诐 讬讗讬专 讛砖诐 讗转 注讬谞讬谞讜 诇驻专砖 驻砖讟讛 砖诇 砖诪讜注讛.



 讜诪驻专拽讬谞谉 诇讗 拽砖讬讗 讛讗 讚诪住转讻诇讬谉 讘住驻拽诇专讬讗 讛诪讗讬专讛 驻讬专讜砖 驻专讙讜讚讜转 讛诪驻住讬拽讜转 讘讬谉 砖讻讬谞讛 诇讻诇 讛谞诪爪讗讜转 讬砖 驻专讙讜讚 砖讝讬讜 砖讻讬谞讛 讘讜拽注 讘讜 讜诪讗讬专 讻诪讬 砖讗讬谉 砖诐 诪讞讬爪讛 讜讬砖 驻专讙讜讚 讞讬爪讜谉 砖讗讬谉 讝讬讜 砖讻讬谞讛 讘讜拽注 讘讜 讻讚讬 砖诇讗 讬住转讻诇 讘讜 诪讬 砖讗讬谞讜 专讗讜讬 讗诇讗 专讜讗讬谉 讗转 讛讻讘讜讚 讗讞专讬 驻专讙讜讚 讻谞专 砖谞专讗讛 讗讞讜专讬 讝讻讜讻讬转 讛讗 讚讗诪专谉 转诇转讬谉 讜砖讬转讗 爪讚讬拽讬 讜转讜 诇讗 讚诪住转讻诇讬 讘住驻拽诇专讬讗 [讛诪讗讬专讛 讜讛讗 讚讗诪专 专讘讗 讚讛讜讬 讻讜诇讬 讛讗讬 讚诪住转讻诇讬 讘住驻拽诇专讬讗] 砖讗讬谞讛 诪讗讬专讛 讜诪驻谞讬 诪讛 谞拽专讗 讛驻专讙讜讚 住驻拽诇专讬讗 诇砖讜谉 住驻拽 专讗讬讛 砖谞专讗讬转 讗讞讜专讬 驻专讙讜讚 讜讗讬谉 讛专讗讬讛 讛讛讬讗 讘专讜专讛 讜讙诇讜讬讛 诇注讬谞讬诐. 



讜诪拽砖讬谞谉 讜讚诪住转讻诇讬谉 讘住驻拽诇专讬讗 讛诪讗讬专讛 诪讬 谞驻讬砖讬讬谉 讻讜诇讬 讛讗讬 讜讛讗 专' 砖诪注讜谉 讘谉 讬讜讞讗讬 诇讗 讛讬讛 讬讜讚注 讘讜讚讗讬 讗讬 讛讜讜 讟驻讬 诪砖谞讬诐 讚讗诪专 专砖讘"讬 专讗讬转讬 讘谞讬 注诇讬讬讛 爪讚讬拽讬诐 砖注转讬讚讬谉 诇讬砖讘 诇注转讬讚 诇诪注诇讛 诇驻谞讬 砖讻讬谞讛 讜讛谉 诪讜注讟讬谉. 讜专讘讬谞讜 讛讗讬 讙讗讜谉 讝"诇 驻讬专砖 讻诪讛 诪注诇讜转 讛讜讬讬谉 诇爪讚讬拽讬诐 讘诪转谉 砖讻专 讻诇 诪注诇讛 讜诪注诇讛 诇驻讬 诪注砖讬讛 讜拽讗诪专 专砖讘"讬 砖讛诪注诇讛 讛注诇讬讜谞讛 砖讛讬讗 诇诪注诇讛 诪讻讜诇谉 讜讛讬讗 谞拽专讗转 注诇讬讛 专讗讬转讬 讘谞讬讛 讜讛谉 诪讜注讟讬谉 注讻"讚 讝"诇 讘注谞讬谉 讝讛. 讜诪住转讘专讗 讚诇讗讜 专讗讬讛 诪诪砖 拽讗诪专 讚讗诐 讻谉 讗诪讗讬 诇讗 讛讜讛 讬讚注 诪讗谉 讛讜讜 讜讻诪讛 讛讜讜 讗诇讗 诇讜诪专 诇讱 砖讛讜讚讬注讜 讛诪拽讜诐 讘专讜讞 讛拽讚砖 讗讜 讘讞诇讜诐 讗讜 注"讬 诪诇讗讱 砖讬砖 爪讚讬拽讬诐 诪讜注讟讬谉 砖专讗讜讬讬谉 诇诪注诇讛 讝讜 讜诇讗 讛讜讚讬注讜讛讜 诪讬 讛谉 讜诇讗 讻诪讛 讛谉 讗诇讗 诪转讜讱 谞讞转 专讜讞 砖注砖讛 诇讜 讛拽讘"讛 讻砖讛讬讛 讘诪注专讛 讜讛讙讬讚 诇讜 砖诪注诇转讜 讙讚讜诇讛 诇驻谞讬 讛诪拽讜诐 讗诪专 讗诐 讗诇祝 讛谉 讗谞讬 讜讘谞讬 诪讛诐 讻讜' 讜讗注驻"讬 砖讛专讘讛 谞讘讬讗讬诐 讛讬讜 讙讚讜诇讬诐 诪专砖讘"讬 讜专讗讜讬讬谉 诇诪注诇讛 讝讜 诇讗 讘讗 专讘讬 砖诪注讜谉 讘谉 讬讜讞讗讬 诇讜诪专 注诇 注爪诪讜 砖专讗讜讬 诇诪注诇讛 讝讜 讬转专 诪讛诐 讗诇讗 讻讱 讗诪专 讻讘专 讛讘讟讬讞谞讬 讛诪拽讜诐 砖讗谞讬 讜讘谞讬 诪讛诐 讛诇讻讱 讗驻讬诇讜 讗诐 砖谞讬诐 讛谉 诪讜讘讟讞 诇讬 砖讗谞讬 讜讘谞讬 诪讛诐. 讜诪驻专拽讬谞谉 诇讗 拽砖讬讗 讛讗 讚注讬讬诇讬 讘讘专 讛讗 讚注讬讬诇讬 讘诇讗 讘专. 讜讬砖 诇驻专砖 讚讛讗讬 讚讗诪专 讗讘讬讬 诇讗 驻讞讜转 注诇诪讗 诪转诇转讬谉 讜砖讬转讗 爪讚讬拽讬 讘讻诇 讚专讗 拽讗诪专 讚讛讜讜 诇讛讜 讘砖讬转讗 讗诇驻讬 砖谞讬 讟驻讬 诪转专讬 讗诇驻讬 爪讚讬拽讬 讜讗诪讟讜诇 讛讻讬 讗拽砖讬谞谉 讜诪讬 谞驻讬砖讬 讻讜诇讬 讛讗讬 讜讛讗诪专 专砖讘"讬 讻讜'. 讜诪驻专拽讬谞谉 诇讗 拽砖讬讗 讛讗 讚注讬讬诇讬 讘讘专 讻讜' 讘诇讗 讘专 爪讚讬拽讬诐 砖谞讻谞住讬谉 讛谉 讜讘谞讬讛诐 砖讛谉 讜讘谞讬讛诐 专讗讜讬谉 诇诪注诇讛 讝讜 讻专砖讘"讬 砖讛讬讛 讛讜讗 讜讘谞讜 专讗讜讬 诇诪注诇讛 讝讜 诪讜注讟讬谉 讛谉 讜拽专讜讘 诇讜诪专 砖讗讬谞谉 讬转专 诪砖谞讬诐 讗讘诇 爪讚讬拽讬诐 砖谞讻谞住讬谉 讘诇讗 讘谞讬讛诐 转诇转讬谉 讜砖讬转讗 讛讜讜 讛讚讬谉 讛讜讗 驻讬专讜砖讗 讜驻讬专讜砖讗 诪注诇讬讗 讛讜讗 讜讻谉 驻讬专砖 专讘讬谞讜 讛讗讬 讙讗讜谉 讝"诇. 讜讬砖 讗讜诪专讬诐 讘专 诇砖讜谉 谞讟讬诇转 专砖讜转 讻讚讗诪专讬谞谉 讛转诐 爪讚拽讬讛 讛讜讛 注讬讬诇 诇讙讘讬 谞讘讜讻讚谞爪专 讘诇讗 讘专 讜讛讻讬 拽讗诪专讬谞谉 讛讗 讚注讬讬诇讬 讘讘专 砖爪专讬讻讬谉 诇讬讟讜诇 专砖讜转 诇讬讻谞住 讛讜讜 转诇转讬谉 讜砖讬转讗 讜讛讗 讚注讬讬诇讬 讘诇讗 讘专 砖讗讬谉 爪专讬讻讬谉 诇讬讟讜诇 [专砖讜转] 诇讬讻谞住 讛讜讜 诪讜注讟讬谉:



讗诪专 专讘 讻诇讜 讛拽爪讬诐 讜讗讬谉 讛讚讘专 转诇讜讬 讗诇讗 讘转砖讜讘讛 讜专讬讘"诇 [讗诪专] 讚讬 诇讗讘诇 砖注讜诪讚 讘讗讘诇讜 讻诇讜诪专 讚讬 诇讬砖专讗诇 讘爪注拽谉 讜讗讘诇谉 砖诪转讗讘诇讬谉 注诇 讙诇讜转谉 讜讗驻讬' 讘诇讗 转砖讜讘讛 讚讬谉 讛讜讗 砖讬讙讗诇讜 砖讙诇讜转诐 诪讻驻专转 注诇讬讛谉. 讻转谞讗讬 专' 讗诇讬注讝专 讗讜诪专 讗诐 讬砖专讗诇 注讜砖讬谉 转砖讜讘讛 谞讙讗诇讬谉 讜讗诐 诇讗讜 讗讬谉 谞讙讗诇讬谉 砖讻讱 诪讚转 讛讚讬谉 谞讜转谞转 讗诪专 诇讜 专' 讬讜砖注 讜讗诐 讗讬谉 讬砖专讗诇 注讜砖讬谉 转砖讜讘讛 讗讬谉 谞讙讗诇讬谉 讘转诪讬讛讗 讗诇讗 讛拽讘"讛 诪注诪讬讚 诇讛谉 诪诇讱 砖讙讝专讜转讬讜 拽砖讜转 讜诪讞讝讬专谉 诇诪讜讟讘 讜讻讬讜谉 砖讞讜讝专讬谉 诇诪讜讟讘 谞讙讗诇讬谉. 转谞讬讗 讗讬讚讱 专' 讗诇讬注讝专 讗讜诪专 讗诐 讬砖专讗诇 注讜砖讬谉 转砖讜讘讛 诪注爪诪谉 谞讙讗诇讬谉 讻讜' 讗诪专 诇讜 专' 讬讜砖注 讜讛诇讗 讻讘专 谞讗诪专 讜诇拽讞转讬 讗转讻诐 讗讞讚 诪注讬专 讻讜' 讻诇讜诪专 讗讘专讜专 诪讻诐 讛爪讚讬拽讬诐 讜讛讘讗转讬 讗转讻诐 诇爪讬讜谉 讜讗注"驻 砖讗讬谉 讻讜诇谉 注讜砖讬谉 转砖讜讘讛 讛谉 谞讙讗诇讬谉 讗诪专 诇讜 专' 讗诇讬注讝专 讜讛诇讗 讻讘专 谞讗诪专 讘砖讜讘讛 讜谞讞转 转讜砖注讜谉 讘砖讜讘讛 诇砖讜谉 转砖讜讘讛 讗诪专 诇讜 专' 讬讜砖注 讜讛诇讗 讻讘专 谞讗诪专 讻讛 讗诪专 讛' 讙讜讗诇 讬砖专讗诇 拽讚讜砖讜 诇讘讝讛 谞驻砖 讬砖 讗讜诪专讬诐 诇讗讜转谉 讛讘讝讜讬谉 讜诪转注转注讬诐 讘注讘讬专讜转 讜讗注驻"讻 讬讙讗诇讜 讜讗谞讬 讗讜诪专 砖讗讬谉 讛诪拽专讗 讬讜爪讗 诪驻砖讜讟讜 诇讘讝讛 谞驻砖 诇谞驻砖 讘讝讜讬讛 讘讙诇讜转 诇诪转注讘 讙讜讬 砖讙讜讬 谞讘诇 诪转注讘讜 诪诇讻讬诐 讬专讗讜 讜拽诪讜 讻讜' 讜讛讻讬 讚讬讬拽 专' 讬讛讜砖注 诪讬谞讛 诪讚诇讗 转诇讬 讟注诪讗 讗诇讗 讘讘讝讬讜谉 讜转讬注讜讘 砖"诪 讘讛讻讬 转诇讬讗 讜诇讗讜 讘转砖讜讘讛 讗诪专 诇讜 专' 讗诇讬注讝专 讜讛诇讗 讻讘专 谞讗诪专 讗诐 转砖讜讘 讬砖专讗诇 讻讜' 讗诪专 诇讜 专' 讬讜砖注 讜讛诇讗 讻讘专 谞讗诪专 讜讬专诐 讬诪讬谞讜 讜砖诪讗诇讜 讗诇 讛砖诪讬诐 讜讬砖讘注 讻讜' 讗诇诪讗 讬砖 拽抓 诇讚讘专 诪"诪 讚讗讬 注"讬 转砖讜讘讛 诪讗讬 砖谞讗 诇讛讛讜讗 注讬讚谞讗 讛讗 讻转讬讘 讛讬讜诐 讗诐 讘拽讜诇讜 转砖诪注讜. 砖转拽 专' 讗诇讬注讝专 讜拽讬讘诇讛:





诪讛专砖"讗 - 讞讬讚讜砖讬 讗讙讚讜转

讻诇讛 讗讜 讗讬谞讜 讻诇讛 讻讜'. 注讬讬谉 驻讬专砖"讬 讻诇 讛讝诪谉 拽讜讚诐 砖讬讘讜讗 诪砖讬讞 讗讝 讗讬谞讜 讻诇讛 讚讘转讜讱 讛讬讜讘诇 讘住讜驻讜 讛讜讗 讘讗 注讻"诇. 讜拽砖讛 诇驻讬专讜砖讜 讚讛讬讗讱 诪住驻拽讗 诇讬讛 诇诪讬诪专 讚讻诇讛 拽讜讚诐 砖讬讘讗 讛讗 拽讗诪专 讜讘讬讜讘诇 讛讗讞专讜谉 讘谉 讚讜讚 讘讗 讚诪砖诪注 讘转讜讻讜 讜谞专讗讛 诇驻专砖 讚讛讻讬 拽诪讘注讬讗 讗转"诇 讘住讜驻讜 讛讜讗 讘讗 谞讬诪讗 讻砖讻诇讛 讚讛讬讬谞讜 讘住讜驻讜 讘讗 讜诇讗 讬转注讻讘 讬讜转专 讗讜 讗讬谞讜 讘讗 讚讜拽讗 讻砖讻诇讛 讛讝诪谉 讛讛讜讗 讗诇讗 讚诪讗讜转讜 讝诪谉 讜讗讬诇讱 讝诪谞讜 诇讘讗 讜讞讻讛 诇讜 讜讗讛讗 砖驻讬专 驻诇讬讙 专讘 讗砖讬 讚诇讗 转讘注讬 诇讱 讚讘讛讚讬讗 拽讗诪专 诇讬讛 诪讻讗谉 讜讗讬诇讱 讗讬住转讻讬 讚讛讬讬谞讜 讗讬谞讜 讻诇讛 讜讚讜"拽:


讜讘讬讚讜 诪讙诇讛 讗讞转 讻转讜讘讛 讻讜'. 讚讛讬讬谞讜 讻转讘 讜诇砖讜谉 砖讘专专讜 诇讛谉 讬砖专讗诇 讻讚讗诪专讬谞谉 驻专拽 讻"讙 讜拽讗诪专 讛讻讗 讚讝讛 讛讻转讘 讘讗 讜讚讗讬 诪讬讚 讬砖专讗诇 讜讬砖 诇讜 注讬拽专 讚讗诇讜 讛讬讛 讻转讘 讜诇砖讜谉 讗砖讜专讬转 讜讻谉 讻转讘 讜诇砖讜谉 注讘专讬 讗驻砖专 砖讘讗 讛讻转讘 诪讗讞讚 诪注讜讘讚讬 讻讜讻讘讬诐:


诪诇讞诪转 转谞讬谞讬诐 讻讜'. 驻讬专砖"讬 转谞讬谞讬诐 讚讙讬诐 注讻"诇. 讜讛讜讗 讚讞讜拽 讚诪讗讬 拽诪"诇 砖讬讛讬讜 讚讙讬诐 诇讜讞诪讬诐 讝讛 注诐 讝讛 讗讘诇 诇驻讬 注谞讬谞讜 谞专讗讛 诇驻专砖 注诇 诪诇讞诪转 注讻讜"诐 砖谞拽专讗讜 转谞讬谞讬诐 讻诪讜 讛转谞讬谉 讛专讜讘抓 讘讬诐 讜讻谉 讬转驻专砖 讛讱 讗讙讚讛 讚驻专拽 讛住驻讬谞讛 讚讗转讗 转谞讬谞讗 讜讘诇注讛 讻讜' 注"砖 砖讬讛讬讜 诪诇讞诪讜转 注讜讘讚讬 讻讜讻讘讬诐 拽讜讚诐 诪诇讞诪讜转 讙讜讙 讜诪讙讜讙 讜讘讬讗转 讛诪砖讬讞 讜拽"诇:


讜讬讜专讚 注讚 转讛讜诐 讻讜'. 注讬讬谉 驻讬专砖"讬 讜讬讜转专 谞专讗讛 诇驻专砖 注"驻 诪"砖 讘讘"专 注诇 驻谞讬 讛转讛讜诐 讝讜 诪诇讻讜转 讗专诐 砖讗讬谉 诇讛 讞拽专 讻诪讜 讛转讛讜诐 讻讜' 注"砖:


诇讗 讻专讘讜转讬谞讜 讻讜'. 谞"诇 讚讻诇 讛谞讬 诪驻讜专砖讬诐 讘讛讗讬 拽专讗 讚注讜讚 讞讝讜谉 诇诪讜注讚 讙讜' 砖讗诪专 诇讗 讻专讘讜转讬谞讜 砖讛讬讜 讚讜专砖讬诐 注讚 注讬讚谉 讜讙讜' 砖诪驻讜专砖 诇讘住讜祝 讘诇砖讜谉 拽讜讚砖 注讚 诪讜注讚 诪讜注讚讬诐 讜讞爪讬 讙讜' 讜讻诪讜 砖驻讬专砖讜 讛诪驻专砖讬诐 讜讝"砖 讚讗讬谞讜 讻谉 讗诇讗 讚讬砖 注讜讚 讞讝讜谉 诇讗讜转讜 诪讜注讚 讙讜' 讜讗讬谉 诇讛讘讬谞讜 讻驻砖讜讟讜 讜诇讗 讻专讘讬 砖诪诇讗讬 砖讛讬讛 讚讜专砖 讛讗讻诇转诐 诇讞诐 讚诪注讛 讜转砖拽诪讜 讘讚诪注讜转 砖诇讬砖 讚讛讬讬谞讜 讛拽抓 讜讝"砖 讚讗讬谞讜 讻谉 讗诇讗 讚讬砖 注讜讚 讜讬驻讞 讜讚讬讘讜专 讘讝讛 讛拽抓 砖讗讬谉 诇讛讘讬谉 讘讜 讜讛拽抓 讘讚专砖 讘讚诪注讜转 砖诇讬砖 注讬讬谉 驻讬专砖"讬 讜注讜讚 谞专讗讛 诇驻专砖 诇驻讬 诪"砖 讘住诪讜讱 讘' 讗诇驻讬诐 转讜讛讜 讘' 讗诇驻讬诐 转讜专讛 讘' 讗诇驻讬诐 讬诪讜转 讛诪砖讬讞 讻讜' 讜讛"诇 讬诪讜转 讛诪砖讬讞 讘' 讗诇驻讬诐 砖讛讜讗 砖诇讬砖 诪砖谞讜转 讘专讬讗讜转 注讜诇诐 讜诇讗 讻专讘讬 注拽讬讘讗 讻讜' 注讬讬谉 驻讬专砖"讬 讘讝讛 讜讗讬谉 诇讛讗专讬讱 讜讬砖 讘讝讛 讚讞讜拽讬诐 讜诇"谞 诇驻专砖 讜诇讗 讻专注"拽 砖讛讬讛 讚讜专砖 讛讗讬 拽专讗 注诇 讘谉 讻讜讝讬讘讗 砖讛讜讗 讬讛讬讛 诪砖讬讞 讻讚讗讬转讗 讘诪讚专砖 讗讬讻讛 专讘转讬 砖讚专砖 讚专讱 讻讜讻讘 诪讬注拽讘 讗诇 转拽专讬 讻讜讻讘 讗诇讗 讻讜讝讘 砖讬讛讬讛 讘谉 讻讜讝讬讘讗 诪砖讬讞 讜讝"砖 讜诇讗 讬讻讝讘 砖诇讗 讬讛讬讛 讘谉 讻讜讝讬讘讗 诪诇讱 讛诪砖讬讞 讻诪讜 砖讛讘讬谉 专注"拽 讜讗诪专 砖讛讬讛 专注"拽 讚讜专砖 注讜讚 讗讞转 诪注讟 讛讬讗 讙讜' 讻诇 讛驻专砖讛 注诇 讛讙讗讜诇讛 讛注转讬讚讛 讜讝"砖 注讜讚 讗讞转 诪注讟 讛讬讗 讙讜' 砖讛讬讛 讞讙讬 讛谞讘讬讗 注讜诪讚 讘讙诇讜转 讘讘诇 讜谞讘讗 注讜讚 讙诇讜转 讗讞转 砖转讛讬讛 讗讞专 讞讜专讘谉 讘讬转 砖谞讬 讜诪注讟 讛讜讗 砖诇讗 讬讛讬讛 诪讗专讬讱 讗讜转讜 讛讙诇讜转 讗诇讗 讘驻讜诇诪讜住 砖诇 讗住驻住讬谞讜住 讜讟讬讟讜住 注讚 诪诇讻讜转 讘谉 讻讜讝讬讘讗 砖讛讜讗 讬讛讬讛 诪砖讬讞 讜讗讝 讜讛专注砖转讬 讻诇 讛讙讜讬诐 讙讜' 讜讙讚讜诇 讬讛讬讛 讻讘讜讚 讛讘讬转 讛讝讛 讛讗讞专讜谉 诪谉 讙讜' 讛讬讬谞讜 讘讙讗讜诇讛 讛注转讬讚讛 讜讗诪专 砖讗讬谞讜 讻谉 讚讛拽专讗 诇讗 诪转驻专砖 讻讱 讗诇讗 砖讛谞讘讬讗 注诪讚 讘讙诇讜转 讜讞讜专讘谉 讘讬转 专讗砖讜谉 讜讗诪专 注讜讚 讙讚讜诇讛 讜讻讘讜讚 讬讛讬讛 诇讬砖专讗诇 讜诪注讟 讻讘讜讚 讬讛讬讛 诇谞讜 讗诇讗 诪诇讻讜转 专讗砖讜谉 注' 砖谞讛 讜诪诇讻讜转 砖谞讬讛 谞"讘 讜诪诇讻讜转 讘谉 讻讜讝讬讘讗 专拽 讘' 砖谞讬诐 讜诪讞爪讛 讜诇讗 讬讛讬讛 讛讜讗 诪砖讬讞 注讚 砖讗讞"讻 讜讛专注砖转讬 讻诇 讛讙讜讬诐 讙讜' 讜拽"诇:


讻讬讜谉 砖讛讙讬注 讛拽抓 讻讜'. 专"诇 讛拽抓 砖讞砖讘讜 讜诇讗 讘讗 砖讜讘 讗讬谞讜 讻讜'. 砖谞讗诪专 讗诐 讬转诪讛诪讛 讬讜转专 诪讛拽抓 砖讞砖讘转 讞讻讛 诇讜:


砖诪讗 转讗诪专 讻讜' 讜讛讜讗 讗讬谞讜 诪讞讻讛 讻讜'. 讚诪讗讬 讗讬讻驻转 诇讬讛 讘讟讜讘转诐 砖诇 讬砖专讗诇 砖讞讟讗讜 诇驻谞讬讜 讬转讘专讱 讘"讛:


转"诇 诇讻谉 讬讞讻讛 讛' 诇讞谞谞讻诐 讙讜'. 讚讻诇 讛注谞讬谉 诪讚讘专 砖诐 讘讞讟讗 讬砖专讗诇 讜讗注驻"讻 讛讜讗 诪讞讻讛 诇讞谞谞讻诐. 讜讗诪专 讜讻讬 诪讗讞专 讻讜' 诪讚转 讛讚讬谉 诪注讻讘转 讻讜'. 专"诇 诪"讛 诪注讻讘 讘砖讘讬诇 讞讟讗 讬砖专讗诇 砖讗讬谉 讛拽讘"讛 诪讚诇讙 注诇 讛拽抓 注讚 讘讗 讝诪谞讜 讻驻讬专砖"讬 砖诐 讜讗诪专 讗谞讜 诇诪讛 诪讞讻讬诐 讻讜' 讚讛拽讘"讛 讚讬讜讚注 讝诪谉 讛拽抓 诪讞讻讛 诇讜 砖驻讬专 讗讘诇 讗谞讜 砖讗讬谉 讗谞讜 讬讜讚注讬谉 讝诪谞讜 诇诪讛 讗谞讜 诪讞讻讬诐 讻讬 讛转讜讞诇转 诪诪讜砖讻讛 诪讞诇转 诇讘 讜讗诪专 讻讚讬 诇拽讘诇 砖讻专 注诇 爪注专 讜诪讞诇转 讛诇讘 讘转讜讞诇转 讜转拽讜讛 诪诪讜砖讻讛 讜注讬"诇 讚讛"拽 讗谞讜 诇诪讛 诪讞讻讬谉 讚诪砖讬讞 诇讗 讘讗 专拽 讘讛讬住讞 讛讚注转 讜讟驻讬 讛讜讬 讛讬住讞 讛讚注转 讘讗讬谞讜 诪讞讻讛 讜讗诪专 讚诇讻讱 讗谞讜 诪讞讻讬谉 诇拽讘诇 砖讻专 讜讚讜"拽:


诇讜 讙讬诪讟专讬讗 转诇转讬谉 讜砖讬转 讻讜'. 讚诇驻讬 讛注谞讬谉 诪诇转 诇讜 讛讜讗 诪讬讜转专 讚讻转讬讘 讻讬 讗诇讛讬 诪砖驻讟 讛' 讗砖专讬 讻诇 讞讜讻讬 诇讜 讛诇"诇 讗砖专讬 讻诇 讞讜讻讬讜 讚拽讗讬 讻讬谞讜讬 讚讞讜讻讬讜 砖驻讬专 讗讛' 讚诇拽诪讬讛 诇讜 诇"诇 讜诇讻讱 讚专砖讜 讗砖专讬 讻诇 讞讜讻讬 诇讜 砖讛诐 讘诪住驻专 诇"讜:


讚专讗 讚拽诪讬讛 拽讘"讛 讻讜'. 注讬讬谉 驻讬专砖"讬 讜讘驻专拽 诇讜诇讘 讜注专讘讛 驻讬专砖"讬 讗注"讙 讚讘讬专讜砖诇讬诐 砖诇注转讬讚 诇讘讗 讻转讬讘 拽专讗 讚专砖讬谞谉 诇讬讛 谞诪讬 诇讛讻讬 讚诪拽讜诐 讛砖讻讬谞讛 住讜讘讘讬诐 讗讜转讜 讬"讞 讗诇祝 讜讛诐 讛爪讚讬拽讬诐 讛谞转讜谞讬诐 诇驻谞讬诐 诪诪"讛 砖谞讗诪专 讻注转 讬讗诪专 诇讬注拽讘 讜诇讬砖专讗诇 诪讛 驻注诇 讗诇. 讜讗讜诪专 诇讬讜砖讘讬诐 诇驻谞讬 讛' 讙讜' 注讻"诇 注"砖 讜讘转讜住驻讜转 讻转讘讜 砖诐 讚诇"讙 驻专住讬 讚讗讟讜 驻专住讬 诪讬 讻转讬讘 讘拽专讗 讗诇讗 讙专住讬' 讬"讞 讗诇驻讬 讚专讗 讚拽诪讬讛 拽讜讚砖讗 讘专讬讱 讛讜讗 讜讛讜讗 讛讬拽祝 讛讚专讗 讚谞诪爪讗转 专讘讬注 讚' 讗诇驻讬诐 讻讜' 注讻"诇 注"砖 讘讗讜专讱. 讜讚拽讗诪专 诇"拽 讛讗 讚注讬讬诇讬 讘讘专 讻讜'. 诇讻讗讜专讛 讚讛谞讬 讚注讬讬诇讬 讘讘专 讛诐 诪注诇讛 注诇讬讜谞讛 诪注诇讛 讛砖诇讬砖讬转 讚讛讜讜 驻讞讜转 诪诇"讜 讜拽砖讛 讚讗讻转讬 转拽砖讬 讚讛讗 专砖讘"讬 诪住驻拽讗 诇讬讛 谞诪讬 讘讛谞讛讜 讚注讬讬诇讜 讘讘专 讗诐 讗诇祝 讛诐 讚讛讜讜 讟驻讬 诪诇"讜 讜讬"诇 讚讛谞讛讜 讚注讬讬诇讜 讘讘专 讗驻砖专 讚讗讬谞谉 专讜讗讬谉 讻讜诇谉 讘讗住驻拽诇专讬讗 讛诪讗讬专讛 讚讛砖转讗 诪爪讚 讗讞讚 砖讛谉 注讬讬诇讬 讘讘专 讛讜讜 讞砖讬讘讬 诪讛谞讛讜 讚专讜讗讬谉 讘讗住驻拽诇专讬讗 讛诪讗讬专讛 讜诪爪讚 讗讞专 讛谉 驻讞讜转讬谉 诪讛谉 讻讬讜谉 砖讛谉 讗讬谉 专讜讗讬谉 讘讗住驻拽诇专讬讗 讛诪讗讬专讛 讚讛砖转讗 砖驻讬专 诪住驻拽讗 诇讬讛 讘讛谞讛讜 讚注讬讬诇讜 讘讘专 讗诐 讗诇祝 讛谉 讜讗诐 砖谞讬诐 讛谉. 讜讬砖 诇讚拽讚拽 讚讛讬讗讱 拽讗诪专 讚诇"讜 爪讚讬拽讬诐 讛诐 讛专讜讗讬诐 讘讗住驻拽诇专讬讗 讛诪讗讬专讛 讜讛讗 讗诪专讬谞谉 住"驻 讛讞讜诇抓 讻诇 讛谞讘讬讗讬诐 谞住转讻诇讜 讘讗住驻拽诇专讬讗 砖讗讬谞讛 诪讗讬专讛 讜诪砖讛 专讘讬谞讜 谞住转讻诇 讘讗住驻拽诇专讬讗 讛诪讗讬专讛. 讜讬砖 诇讬讬砖讘 讚讘谞讘讬讗讬诐 诇注谞讬谉 谞讘讬讗讜转 拽讗诪专 讚诇讗 诪住转讻诇讬谉 讘讗住驻拽诇专讬讗 讛诪讗讬专讛 讻诪讜 诪砖讛 讗讘诇 讛讞讻诪讬诐 诪爪讚 讞讻诪转谉 讻讙讜谉 讛谞讛讜 诇"讜 爪讚讬拽讬诐 讗驻砖专 讚讝讜讻讬谉 诇专讗讜转 讘讗住驻拽诇专讬讗 讛诪讗讬专讛 讻讚讗诪专讬谞谉 讘注诇诪讗 讚讞讻诐 注讚讬祝 诪谞讘讬讗 讜注讬讬谉 讘注谞讬谉 讗住驻拽诇专讬讗 诪讗讬专讛 讘注专讜讱 讘注专讱 住驻拽诇专讬讗:


讗诪专 专讘 讻诇讜 讻诇 讛拽讬爪讬谉 讻讜'. 专砖"讬 驻讬专砖 讻诇 讛住讜讙讬讗 诇砖诪讜讗诇 讚住"诇 讻专"讬 砖讬讛讬讜 谞讙讗诇讬谉 讘诇讗 转砖讜讘讛 讻诇诇 讗讘诇 讗"讻 诪讗讬 拽讗诪专 专"讬 讗诇讗 讛拽讘"讛 诪注诪讬讚 诇讛诐 诪诇讱 讻讛诪谉 讜诪讞讝讬专谉 诇诪讜讟讘 讚讛讗 讗"谞 诇讗 讬讞讝专讜 诇诪讜讟讘 谞讙讗诇讬谉. 讜注"拽 诪讗讬 拽注讘讬讚 专讘讬 讬讛讜砖注 讘讛谞讬 拽专讗讬 讚诪讬讬转讬 专"讗 讜诇诪讛 砖转拽 专"讗 诇讘住讜祝 讜注"讻 谞专讗讛 诇驻专砖 讚专讘 讗诪专 讻诇讜 讻诇 讛拽讬爪讬谉 讚讗讬谉 拽抓 诇讚讘专 讻讬讜谉 讚讛讜讗 转诇讜讬 讘转砖讜讘讛 讜诪注"讟 讚讛讬讬谞讜 砖讬砖讜讘讜 诪爪讚 注爪诪诐 讜讗讬谉 讝讛 讘讬讚讜 讬转讘专讱 讘"讛 讚讛讻诇 讘讬讚讬 砖诪讬诐 讞讜抓 诪讬专讗转 砖诪讬诐:


讜砖诪讜讗诇 讗诪专 讚讬讜 诇讗讘诇 讻讜'. 专"诇 讚讬讜 砖讬砖讜讘讜 讬砖专讗诇 诪爪讚 讗讘诇谉 讜讝讜诇转谉 讜讬砖 拽抓 诇讚讘专 讻砖讬讘讗 讝诪谉 讙讗讜诇讛 诪注诪讬讚 诇讛谉 讛拽讘"讛 讻讜' 讜诪讞讝讬专谉 诇诪讜讟讘 砖讬注砖讜 转砖讜讘讛 讜讝"砖 讗专"讗 讗诐 讬砖专讗诇 注讜砖讬谉 转砖讜讘讛 讚讛讬讬谞讜 转砖讜讘讛 专爪讜谞讬转 诪爪讚 注爪诪谉 砖谞讗诪专 砖讜讘讜 讘谞讬诐 砖讜讘讘讬诐 讜讗讝 讗专驻讗 诪砖讜讘讜转诐 讜讛砖讬讘 诇讜 专讘讬 讬讛讜砖注 讚讛讛讜讗 拽专讗 讘转砖讜讘讛 讛讻专讞讬转 拽讗诪专 讻讚讗诪专 诇注讬诇 诪注诪讬讚 诇讛诐 诪诇讱 讜讻讜' 讜诪讞讝讬专谉 诇诪讜讟讘 讜诪讬讬转讬 讞谞诐 谞诪讻专转诐 讚讛讬讬谞讜 讚讜诪讬讗 讚讙讝讬专转 讛诪谉 砖讗诪专 诇讬讛 讛诪诇讱 诇讛诪谉 讛讻住祝 谞转讜谉 诇讱 讜讛注诐 诇注砖讜转 讘讜 讜讙讜' 讜讝"砖 讘注讘讜讚转 讻讜讻讘讬诐 砖讛砖转讞讜讜 诇爪诇诐 砖诇 讛诪谉 讻讚讗诪专讬谞谉 讘驻"拽 讚诪讙讬诇讛. 讜讗诪专 讜诇讗 讘讻住祝 转讙讗诇讜 诇讗 讘转砖讜讘讛 讻讜'. 诇讻讗讜专讛 讗讚专讘讛 讛讻讬 诪砖诪注 诇讗 讘讻住祝 诪诪砖 转讙讗诇讜 讗诇讗 讘转砖讜讘讛 讜诪注砖讬诐 讟讜讘讬诐 讜讻谉 驻讬专砖"讬 讜专讚"拽 讘讬砖注讬讛 讗诇讗 讚注诇 诪注砖讛 讛诪谉 谞诪讬 拽讗诪专 讜诇讗 讘讻住祝 砖讻讘专 砖拽诇转诐 诇诪砖讻谉 讚讛讬讬谞讜 转砖讜讘讛 讜诪注砖讬诐 讟讜讘讬诐 专爪讜谞讬讬诐 砖讛讬讛 诇讛诐 讘诪砖讻谉 注诇 诪注砖讛 注讙诇 讗诇讗 讘转砖讜讘讛 讜诪注砖讬诐 讟讜讘讬诐 讛讻专讞讬讬诐 注诇 讬讚讬 爪专转 讛诪谉:


讜讗"诇 专"讗 讻讜' 讻讘专 谞讗诪专 砖讜讘讜 讗诇讬 讜讙讜'. 讝讛 讛讻转讜讘 诪砖诪注 诇讬讛 讬讜转专 诪驻讜专砖 讘转砖讜讘讛 专爪讜谞讬转 砖砖讗诇 诪讛诐 诇砖讜讘 讜诇讗 讛讻专讬讞 讗讜转诐 注诇 讛转砖讜讘讛. 讜讗"诇 讜讛诇讗 讻讘专 谞讗诪专 讻讬 讗谞讻讬 讜讙讜'. 专"诇 讚讜讚讗讬 砖讛砖"讬 砖讗诇 诪讬砖专讗诇 注诇 讛转砖讜讘讛 讛专爪讜谞讬转 砖讛讬讗 讬讜转专 讟讜讘讛 讗讘诇 讗诐 诇讗 讬注砖讜 讻谉 讛专讬 谞讗诪专 砖讜讘讜 讘谞讬诐 砖讜讘讘讬诐 讻讬 讗谞讻讬 讘注诇转讬 讗转讻诐 讜讙讜' 讚讛讬讬谞讜 转砖讜讘讛 讛讻专讞讬讬转 砖注诇 讬讚讬 讛爪专讜转 讗谞讻讬 讘注诇转讬 讗讞讚 诪注讬专 讜砖谞讬诐 诪诪砖驻讞讛 讚讛讬讬谞讜 讛谞砖讗专讬诐 砖讬注砖讜 转砖讜讘讛 诪转讜讱 爪专讛:


讗诪专 诇讬讛 专讘讬 讗诇讬注讝专 讜讛诇讗 讻讘专 谞讗诪专 讘砖讜讘讛 讜谞讞转 转讜砖注讜谉 讘讛砖拽讟 讜讙讜'. 专"诇 讘讛讗讬 拽专讗 诪驻讜专砖 转砖讜讘讛 专爪讜谞讬转 讻讬 讘转砖讜讘讛 砖转讛讬讛 诪转讜讱 讛砖拽讟 讜谞讞转 讜诇讗 诪转讜讱 爪专讛 转讜砖注讜谉. 讜讛砖讬讘 诇讜 专"讬 诇讘讝讛 谞驻砖 诇诪转注讘 讙讜讬 讜讙讜'. 讚讛讬讬谞讜 注诇 讬讚讬 讘讬讝讛 讜转注讘 砖讬讛讬讛 诇讛诐 讘爪专转 讛讙诇讜转 讬砖讜讘讜 讜讬讙讗诇讜 讜讘砖讜讘讛 讜谞讞转 转讜砖注讜谉 讜讙讜' 讚拽讗诪专 拽专讗 诇讗讜 讛讬讬谞讜 谞讞转 讜讛砖拽讟 讗砖专 诇驻谞讬 讛转砖讜讘讛 讗诇讗 讗讛砖拽讟 讜谞讞转 砖讬讛讬讛 诇讛诐 讗讞专 讻讱 诪转讜讱 讛转砖讜讘讛 砖讬注砖讜 诪转讜讱 爪专讛 讻诪驻讜专砖 讘讛讗讬 拽专讗 讗讞专 砖讛讬讜 讘讙诇讜转 诇讘讝讛 讜转注讘 讜诇注讘讚 诪讜砖诇讬诐 讬讝讻讜 讘转砖讜讘讛 诪转讜讱 爪专讛 诇谞讞转 讜讛砖拽讟 讻讬 诪诇讻讬诐 讬专讗讜 讜拽诪讜 砖专讬诐 讜讬砖转讞讜讜 讜讙讜':





讞讻诪转 砖诇诪讛

讙诪专讗 讗诇讗 诪诇讻讜转 专讗砖讜谞讛 砖讘注讬诐 讻讜'. 讜讛讘讗转讬 讗转讻诐 爪讬讜谉 讗诪专 诇讜 专' 讗诇注讝专 讜讛诇讗 讻讘专 谞讗诪专 讘砖讜讘讛 讜谞讞转 转讜砖注讜谉 讜讙讜' 讗"诇 专' 讬讛讜砖注 讛诇讗 讻讘专 谞讗诪专 讻讛 讗诪专 讛' 讙讜讗诇 讬砖专讗诇 讜拽讚讜砖讜 诇讘讝讛 讻讜' 讻爪"诇:


专砖"讬 讘讚"讛 注讚 讛讻讗 诇讗 转讬住转讻讬 讻讜' 讻爪"诇:


讘讚"讛 诇讗 讻专讘讜转讬谞讜 讻讜' 讚讜专砖讬谉 讛住"讚:


讘讚"讛 注讚 注讬讚谉 讻讜' 讘' 注讬讚谞讬谉 讞' 诪讗讜转 讚讛讬讬谞讜 讬"讘 诪讗讜转 讻讜' 讻爪"诇:


讘讚"讛 注讜讚 讗讞转 诪注讟 讛讬讗 讻讜' 讻砖讬爪讗讜 讬砖专讗诇 诪讙诇讜转 讘讘诇 讻讜' 讜讛讬讬谞讜 注讜讚 讗讞转 诪注讟 讻讜' 讜讗谞讬 诪专注讬砖 讻讜' 讜讛讘讗转讬 讻诇 讞诪讚转 讻讜' 讗转谉 诇讛诐 诇讬砖专讗诇 讜讗讞专 讻讱 讬讘讗 诪砖讬讞 讜讚专砖讗 讝讜 讗讬谞讛 讗诇讗 拽专讗 诇驻谞讬 讛讘讬转 拽讗诪专 讜讛讻讬 拽讗诪专 讞讙讬 诪注讟 讙讚讜诇讛 讜诪诇讻讜转 讜砖讜讘 诇讗 讗转谉 讻讜' 讻爪"诇:


讘讚"讛 讘注诇转讬 讗转讻诐 讻讜' 讻讜诇诐 讞讜讝专讬谉 讛住"讚:


讘讚"讛 讻讛 讗诪专 讛' 讜讙讜' 讻讜' 讗注"驻 讻谉 讬讙讗诇讜 诪诇讻讬诐 讬专讗讜 讜拽诪讜 讻爪"诇 讜讛住"讚 讜讛讚"讗:





专砖"砖

讙诪专讗 专"讗 讘专讬讛 讚专讘讗 讗诪专 诇讗讞专 讛"讗 砖谞讛 讗讬转诪专. 讗讚诇注讬诇 拽讗讬 讚诇讗讞专 讛"讗 讜专爪"讗 砖谞讛 讛注讜诇诐 讬转讜诐:



砖诐 转讬驻讞 讻讜' 砖讛讬讜 讗讜诪专讬诐 讻讬讜谉 砖讛讙讬注 讛拽抓 讻讜'. 讜诪诇转 讗转 诇讬转讗 讘注"讬:



砖诐 诇讗 驻讞讜转 注诇诪讗 讻讜' 讚诪拽讘诇讬 讻讜' 讘讻诇 讚专讗. 讘住讜讻讛 讛讙讬' 讘讻诇 讬讜诪讗:



砖诐 讜讛讗"专 讚专讗 讻讜' 讬"讞 讗诇驻讬 驻专住讛. 讛转讜住' 砖诐 诪讞拽讜 诪诇转 驻专住讛:



砖诐 讛讗 讚注讬讬诇讬 讘讘专 讻讜'. 讘驻讬专砖"讬 讻讗谉 讜讘住讜讻讛 诪讘讜讗专 讚讛谞讱 讚注讬讬诇讬 讘诇讗 讘专 注讚讬驻讬 讜转讬诪讛 砖讛专砖"讗 讘讞"讗 讛讘讬谉 讘讛驻讱 讗讜诇诐 驻讬专讜砖讜 讬转讻谉 诇驻讬' 讛注专讜讱 注专讱 讘专 讘驻讬' 讛讘' 讜拽讜砖讬讬转讜 注诇 专砖讘"讬 讚谞住转驻拽 注诇讬讛谉 讗诐 讗诇祝 讛谉 注"砖 诇拽"诪 讚讛讗 讗讘讬讬 诇"讗 讗诇讗 诇讗 驻讞讜转 讻讜' 讗讘诇 诇驻注诪讬诐 讬转讻谉 砖讛谉 讬讜转专:



专砖"讬 讚"讛 讜转砖拽诪讜. 讻讘专 注讘专讜 讻讜'. 注讚 住讜驻讜 诇讬转讗 讘注"讬:



专砖"讬 讚"讛 注讜讚 讗讞转. 注拽专 讻讘讜讚诐 讜驻讗专诐 讻讜'. 讻爪"诇:



专砖"讬 讚"讛 诇讗 讘讻住祝. 诪砖讜诐 讻讜'. 拽专讬 转砖讜讘讛 讘诇砖讜谉 讻住祝. 讻爪"诇:



专砖"讬 讚"讛 讘注诇转讬 讘讻诐. 讻爪"诇:





讘谉 讬讛讜讬讚注

专址讘 讗址砖讈执讬 讗指诪址专: 讛指讻执讬 讗指诪址专 诇值讬讛旨. 讛谞讛 讜讚讗讬 讛讗诪转 讻专讘 讗砖讬 讚讛讻讬 讗诪专 诇讜 讚讛讗 讞讝讬谞谉 砖诇讗 讘讗 讜谞专讗讛 诇讬 讘住"讚 专诪讝 讛讻转讜讘 讘讗讬讜讘 讜指讗止诪址专 注址讚 驻止旨讛 转指讘讜止讗 讜职诇止讗 转止住执讬祝 讜旨驻止讗 讬指砖执讈讬转 讘执旨讙职讗讜止谉 讙址旨诇侄旨讬讱指 (讗讬讜讘 诇讞, 讬讗) 讻诇讜诪专 注址讚 驻止旨讛 转指讘讜止讗 驻"讛 讬讜讘诇讜转 讜旨驻止讗 讗讜转讬讜转 '讗祝' 转指讘讜止讗 诇注讜诇诐 讘执旨讙职讗讜止谉 讙址旨诇侄旨讬讱指 讘注讘讜专 注讜谉 讛讙讗讜讛.
讜诪讛 砖讬讛讬讛 讛讝诪谉 驻"讛 讬讜讘诇讜转 专诪讝 砖爪专讬讱 诇转拽谉 注讜谞讜转 砖讘驻讛 讻诇砖讜谉 讛专注 讜讻讬讜爪讗 讘转讜专讛 砖讛讬讗 讘驻讛 讜讝讛讜 砖讗诪专讜 (讘专讻讜转 谞讛:) 讻诇 讛讞诇讜诪讜转 砖诇 讚谞讬讗诇 讘拽抓 讛诪砖讬讞 讛讜诇讻讬诐 讗讞专 '讛驻讛' 讚讬讬拽讗.
讜诪讛 砖谞讗诪专 讞址讻值旨讛 诇讜止 专爪讜谞讜 诇讜诪专 诇讻讘讜讚 砖诪讜 讻执旨讬 讘止讗 讘' 讗讜转讬讜转 讛砖诐 讜讗' 砖诇 '讻旨执住旨值讗' 讬指讘止讗 讜职诇止讗 讬职讗址讞值专 (讞讘拽讜拽 讘, 讙).



诪执拽职专指讗 讝侄讛 谞讜止拽值讘 讜职讬讜止专值讚 注址讚 转旨职讛讜止诐 (讞讘拽讜拽 讘, 讙). 爪专讬讱 诇讛讘讬谉 诪讛 讛诇砖讜谉 讗讜诪专转 '谞讜止拽值讘 讜职讬讜止专值讚' 讛讬讻谉 谞讜拽讘 讜讙诐 '转旨职讛讜止诐' 诪讗谉 讚讻专 砖诪讬讛 讛讻讗? 讜谞专讗讛 诇讬 讘住"讚 讚讗讬转讗 讘诪讚专砖 专讘讗 驻专砖转 讘专讗砖讬转 (讘专讗砖讬转 专讘讛 讘, 讚) 讜职讞止砖侄讈讱职 注址诇 驻职旨谞值讬 转职讛讜止诐 (讘专讗砖讬转 讗, 讘) 讝讛 诪诇讻讜转 讗讚讜诐 砖讗讬谉 诇讛诐 讞拽专 讻诪讜 讛转讛讜诐 诪讛 讛转讛讜诐 讗讬谉 诇讜 讞拽专 讗祝 讗诇讜 讻谉 注讬讬谉 砖诐.
讜讗谞讗 注讘讚讗 讗讜诪专 讟注诐 讗讞专 诪讛 砖拽讜专讗 诇讗讚讜诐 讘砖诐 '转旨职讛讜止诐' 讚讻转讜讘 讘讗讬讜讘 讗址讞址转 讛执讬讗 注址诇 讻值旨谉 讗指诪址专职转执旨讬 转指旨诐 讜职专指砖指讈注 讛讜旨讗 诪职讻址诇侄旨讛 (讗讬讜讘 讟, 讻讘) 讜讚专砖讜 讗讜转讜 讘讝讜讛专 讛拽讚讜砖 (驻专砖转 讘砖诇讞 讚祝 谞讙) 注诇 谞拽诪讛 砖注砖讛 讛拽讚讜砖 讘专讜讱 讛讜讗 讘诪爪专讬诐 讜讛讻讜谞讛 注诇 诪讻转 讘讻讜专讜转 砖讛专讙 讙诐 讛拽讟谞讬诐 砖注讚讬讬谉 诇讗 讞讟讗讜. 讜讬讚讜注 诪讛 砖讗诪专 讛讻转讜讘 讻执旨讬诪值讬 爪值讗转职讱指 诪值讗侄专侄抓 诪执爪职专指讬执诐 讗址专职讗侄谞旨讜旨 谞执驻职诇指讗讜止转 (诪讬讻讛 讝, 讟讜) 诇讻谉 讙诐 讘讗讚讜诐 讬注砖讛 谞拽诪讛 讝讜 砖诇 '转指旨诐 讜职专指砖指讈注 讛讜旨讗 诪职讻址诇侄旨讛' 讜讛谞讛 谞拽诪讛 讝讜 砖诇 '转指旨诐 讜职专指砖指讈注 讛讜旨讗 诪职讻址诇侄旨讛' 砖注转讬讚 诇注砖讜转讛 讘讗讚讜诐 讛讬讗 专讗砖讬 转讬讘讜转 '转旨职讛讜止诐' 讜诇讻谉 诪讻谞讛 讗转 讗讚讜诐 讘砖诐 '转旨职讛讜止诐'.
讜讗讬讱 砖讬讛讬讛 谞诪爪讗 诪讻谞讛 讗转 讗讚讜诐 讘砖诐 '转旨职讛讜止诐' 砖砖诐 讛讜讗 讙诇讜转 讛讗讞专讜谉 讻讬 转讞讬诇讛 讛讬讛 讙诇讜转 讘讘诇 讜讗讞专讬讜 诪讚讬 讜讗讞专讬讜 讬讜谉 讜讗讞专讬讜 讗讚讜诐 讜诇讻谉 讙讗讜诇讛 讛讗讞专讜谞讛 转讛讬讛 讘讙诇讜转 讗讚讜诐 讜讛拽抓 讛讜讗 注诇 讙诇讜转 讗讚讜诐 讜诇讻谉 讗诪专 讝讛 讛诪拽专讗 讛诪讚讘专 讘拽抓 讛讙讗讜诇讛 讛讜讗 '谞讜止拽值讘 讜职讬讜止专值讚 注址讚 讛址转旨职讛讜止诐' 专爪讜谞讜 诇讜诪专 注讚 讛讙讗讜诇讛 砖转讛讬讛 诇讬砖专讗诇 诪谉 讛转讛讜诐 砖讛讜讗 讗讚讜诐 讜讛谞讛 讛讜讗 谞讜拽讘 讻诇 讛拽爪讬谉 砖谞讗住专讜 注诇 砖诇砖讛 讙诇讬讜转 砖讛诐 讘讘诇 诪讚讬 讬讜谉 讜讬讜专讚 注讚 讛转讛讜诐 讙诇讜转 讗讚讜诐 砖谞拽专讗讜 '转旨职讛讜止诐'.
讗讜 讬讜讘谉 讘住"讚 诇讻讱 讗诪专 '谞讜止拽值讘' 讚讬讚讜注 讞指诪值抓 住讜讚 讛讙诇讜转 讜旨诪址爪旨指讛 住讜讚 讛讙讗讜诇讛 讜讗诐 转注砖讛 谞拽讘 讘专讙诇 讗讜转 讞' 转讛讬讛 讗讜转 讛' 讜讗讝 诪'讞指诪值抓' 讬讛讬讛 '诪址爪旨指讛' 住讜讚 讛讙讗讜诇讛 讜讝讛讜 谞讜止拽值讘 讘讗讜转 讞' 讚'讞指诪值抓' '讜职讬讜止专值讚 注址讚 讛址转旨职讛讜止诐' 诇注砖讜转 诪谉 讗讜转讬讜转 讞指诪值抓 讗讜转讬讜转 诪址爪旨指讛.
讗讜 谞专诪讝 讘讗讜转讬讜转 '转旨职讛讜止诐' 讻讬 拽抓 讛讗诪转讬 讬讛讬讛 讘住讜祝 讗诇祝 讛砖讬砖讬 讜讝讛讜 转旨职讛讜止诐 '转诪讛 讜讗"讜' 专爪讜谞讜 诇讜诪专 转诪讛 砖谞讬诐 砖诇 讜讗"讜 讗诇祝 砖谞讛 讜讗讜诪专 '讗执诐 讬执转职诪址讛职诪指讛旨 讞址讻值旨讛 诇讜止' 讛讻讜谞讛 讻讚讬 砖讘讝讻讜转 讝讛 砖讗转诐 诪讞讻讬诐 转讝讻讜 诇讙讗讜诇讛 讜谞拽讬讟 诇砖讜谉 转讜专讛 砖讘注诇 驻讛 砖讬砖 讘讛 讞' 讚专讙讬谉 讜讘讝讻讜转 讻"讛 讗转讜讜谉 讚讬讞讜讚讗 '讞址讻值旨讛' 讜诇讗 讗诪专 爪驻讛 讗讜 拽讜讛 诇专诪讜讝 砖讘讬讗转讜 转讛讬讛 讘讝讻讜转 砖讛讜讗 砖职讈诪址注 讬执砖职讉专指讗值诇 讛殖' 讗直诇止拽值讬谞讜旨 讛殖' 讗侄讞指讚 (讚讘专讬诐 讜, 讚) 讜讝讛讜 讞址讻值旨讛 '讞' 讻"讛'.



专指讗执讬转执讬 讘旨职谞值讬 注植诇执讬旨指讬讛, 讜职讛值谉 诪讜旨注指讟执讬谉 讗执诐 讗侄诇侄祝 讛值诐 讗植谞执讬 讜旨讘职谞执讬 诪值讛侄诐, 讗执诐 诪值讗指讛 讛值诐 讗植谞执讬 讜旨讘职谞执讬 诪值讛侄诐, 讗执诐 砖讈职谞址讬执诐 讛值诐 讗植谞执讬 讜旨讘职谞执讬 讛值诐. 谞专讗讛 诇讬 讘住"讚 讛讟注诐 讚谞拽讬讟 诪讚专讙讜转 讗诇讜 讚讗诪专讜 专讘讜转讬谞讜 讝"诇 (注讬专讜讘讬谉 讬讞:) 讚讬讜 诇注讜诇诐 砖讬砖转诪砖 讘讞爪讬 讛砖诐 砖讛讜讗 讗讜转讬讜转 讬志讛 讜讬讚讜注 讚讗讜转 讬讜"讚 讚砖诐 讬志讛 讛讬讗 住讜讚 讗诇驻讬诐 讜讗讜转 讛"讗 讚砖诐 讬志讛 讛讬讗 住讜讚 诪讗讜转. 诇讻谉 谞拽讬讟 讗执诐 讗侄诇侄祝 讛值谉 讻谞讙讚 讗讜转 讬讜"讚 诇讘讚讛 砖讛讬讗 诪讚专讙转 讛讗诇祝 讜讗讞专 讻讱 谞拽讬讟 诪值讗指讛 讻谞讙讚 讗讜转 讛"讗 讚砖诐 讬志讛 砖讛讬讗 诪讚专讙转 诪讗讜转 讜讗讞专 讻讱 谞拽讬讟 砖讈职谞址讬执诐 讻谞讙讚 讘' 讗讜转讬讜转 讚砖诐 讬志讛 讜讚讜"拽.



讻旨指诇讜旨 讻旨指诇 讛址拽旨执讬爪旨执讬谉 讜职讗值讬谉 讛址讚旨指讘指专 转旨指诇讜旨讬 讗侄诇旨指讗 讘旨执转职砖讈讜旨讘指讛 讜旨诪址注植砖讉执讬诐 讟讜止讘执讬诐. 讛讻讜谞讛 注诇 拽爪讬谉 砖诇 '讗植讞执讬砖侄讈谞指旨讛' (讬砖注讬讛 住, 讻讘) 讗讘诇 拽抓 砖诇 '讘职旨注执转指旨讛旨' 讗讬谞讜 转诇讜讬 讘转砖讜讘讛 讗诇讗 讗驻讬诇讜 讗诐 诇讗 讬注砖讜 转砖讜讘讛 谞讙讗诇讬谉 讜诇讛讻讬 诇讗 诪驻专砖讬 诇驻住讜拽讬诐 砖诇 砖讈讜旨讘讜旨 讘指旨谞执讬诐 (讬专诪讬讛 讙, 讻讘), 讜职砖讈讜旨讘讜旨 讗值诇址讬 (诪诇讗讻讬 讙, 讝), 讜旨讘职旨砖讈讜旨讘指讛 讜指谞址讞址转 (讬砖注讬讛讜 诇, 讟讜) 讘拽抓 讛讗诪讬转讬 砖诇 '讘职旨注执转指旨讛旨' 讚讻讜诇讬 注诇诪讗 住讘专讬 讝讛 讛拽抓 讗讬谞讜 转诇讜讬 讘转砖讜讘讛 讗诇讗 讬讛讬讛 讗驻讬诇讜 讘讚讜专 砖讻讜诇讜 讞讬讬讘.
讜诪讛 砖讗诪专 专讘讬 讗诇讬注讝专 '讗执诐 讬执砖讉职专指讗值诇 注讜止砖讉执讬谉 转旨职砖讈讜旨讘指讛 谞执讙职讗指诇执讬谉, 讜职讗执诐 诇指讗讜 讗值讬谉 谞执讙职讗指诇执讬谉' 住讘讬专讗 诇讬讛 砖爪专讬讱 砖讬注砖讜 讻讜诇诐 转砖讜讘讛 诪注诇讬讗 讜诇讗 住讙讬 讘诪拽爪转诐 讗讜 专讜讘谉 讜专讘讬 讬讛讜砖注 住讘讬专讗 诇讬讛 '诪址注植诪执讬讚 诇指讛侄谉 诪侄诇侄讱职 砖讈侄讙旨职讝值专讜止转指讬讜 拽指砖讈讜止转' 讜讗讝 讛讬住讜专讬谉 讬住驻讬拽讜 讘诪拽讜诐 转砖讜讘讛 讻讚讬 砖讬讛讬讜 谞讙讗诇讬谉 讘讙讗讜诇讛 砖诇 '讗植讞执讬砖侄讈谞指旨讛'.



诪址注植诪执讬讚 诇指讛侄谉 诪侄诇侄讱职 砖讈侄讙旨职讝值专讜止转指讬讜 拽指砖讈讜止转 讻旨职讛指诪指谉, 讜职讬执砖讉职专指讗值诇 注讜止砖讉执讬谉 转旨职砖讈讜旨讘指讛 讜旨诪址讞植讝执讬专指谉 诇址诪旨讜旨讟指讘. 谞专讗讛 诇讬 讘住"讚 讛转讜专讛 谞拽专讗转 诪讬诐 讜讙诐 讛驻诇讜住讜驻讬讬讗 谞拽专讗转 诪讬诐 讻讬 讝讛 诇注讜诪转 讝讛 讜讻讜' 讗讱 讛转讜专讛 谞拽专讗转 诪讬诐 讞讬讬诐 讜驻诇讜住讜驻讬讬讗 诪讬诐 专注讬诐 讜讬讚讜注 诪讛 砖讻转讘 '讛转讜专讛 讜讛诪爪讜讛' 讝"诇 (诪诇讘讬"诐 注诇 砖诪讜转 讘, 讬壮) 诪址讬执诐 讘诇砖讜谉 诪爪专讬 诪讜' 讜诇讝讛 讗诪专 '诇诪讜 讟讘' 驻讬专讜砖 诪讬诐 讟讜讘讬诐 讝讜 讛转讜专讛 讜诇讗 诪讬诐 专注讬诐 砖讛讻诇 讬砖讜讟讟讜 诇讘拽砖 讚讘专 讛砖诐 讝讗转 讛转讜专讛.
讗讬 谞诪讬 讬讜讘谉 讘住"讚 讚讗专抓 讬砖专讗诇 谞拽专讗转 讘砖诐 '讗讬诇讛' [46] 砖讛讬讗 诪诪讛专转 诇讘砖诇 驻专讜转讬讛 讜讙诐 讗讬诇讛 住讜讚 诇讗讛 讜讙诐 诪讗讬专 讘讛 砖诐 讗志诇 讜砖诐 讬志讛 讜讞讜抓 诇讗专抓 谞拽专讗转 讘砖诐 '讗诪讛' [46] 讜讛讞砖讘讜谉 砖讜讛 讝讛 诇注讜诪转 讝讛 讜诇讝讛 讗诪专 诪址讞植讝执讬专指谉 诇址诪旨讜旨讟指讘 砖讬注砖讜 转砖讜讘讛 讜讬讞讝专讜 诇讗专抓 讬砖专讗诇 砖讛讬讗 '诪"讜 讟讘' 讟讘 讚讗讬诇讛 诪住驻专讛 诪"讜 讜讗诪讛 诪住驻专讛 诪"讜 讗讱 讞讜抓 诇讗专抓 '诪讜 讘讬砖' 讜讗专抓 讬砖专讗诇 '诪讜 讟讘'.
讗讜 讬讜讘谉 诇址诪旨讜旨讟指讘 讗讜转讬讜转 '诪讜诇 讟讘' 砖诇驻谞讬 讗讜转讬讜转 '讟讘' 讬砖 讗讜转讬讜转 '讬讙' 砖讛诐 诪住驻专 讗讞讚 [13] 砖转讜讗专 讝讛 讙讚讜诇 诪讗讚 讚讻转讬讘 讜旨诪执讬 讻职旨注址诪职旨讱指 讬执砖职讉专指讗值诇 讙旨讜止讬 讗侄讞指讚 讘指旨讗指专侄抓 (讚讘专讬 讛讬诪讬诐 讗' 讬讝, 讻讗) 讜讝讛 谞讬转谉 诇讛诐 讘讛讬讜转诐 注讜砖讬谉 专爪讜谞讜 砖诇 诪拽讜诐 讜讘讞讟讗诐 谞砖诪讟 转讜讗专 讝讛 诪讛诐 讜讻砖注讜砖讬谉 转砖讜讘讛 诪讞讝讬专诐 '诪讜诇 讟讘' 讛讜讗 砖诐 讝讛 砖诇 讗讞讚.



"讜职诇止讗 讘职讻侄住侄祝 转旨执讙旨指讗值诇讜旨" 诇止讗 讘旨执转职砖讈讜旨讘指讛 讜旨诪址注植砖讉执讬诐 讟讜止讘执讬诐 (讬砖注讬讛 谞讘, 讙). 谞专讗讛 诇讬 讻诇诇讜转 转砖讜讘讛 讜诪注砖讬诐 讟讜讘讬诐 讛诐 '爪讜止诐 拽讜止诇 诪指诪讜止谉' 讜谞专诪讝讜 '讘职讻侄住侄祝' 讻"祝 专诪讝 诇爪讜诐 砖讘讜 讻讜驻祝 讛讞讜诪专 砖诇讜 讜讬讛讬讛 诇讘讜 谞砖讘专 讜谞讚讻讛 讜住诪"讱 专诪讝 诇爪讚拽讛 砖讛讜讗 诪诪讜谉 砖住讜诪讱 讘讜 讛谞讜驻诇讬诐 讛诐 讛注谞讬讬诐 讜驻"讛 专诪讝 诇拽讜诇 转讜专讛 讜转驻诇讛 砖讛讜讗 讘驻讛.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 诇讗 驻讞讜转 注诇诪讗. 讜注讬' 讘诪"专 讘专讗砖讬转 驻' 诇"讛 砖诐 讗讬转讗 诇讗 驻讞讜转 诪转诇转讬谉 爪讚讬拽讬 讜注讬讬谉 讘诪"专 讘诪讚讘专 驻' 讙':





注专讜讱 诇谞专

讘讙诪专讗 讜诪讬 谞驻讬砖讬 讻讜诇讬 讛讗讬 讜讛讗诪专 讞讝拽讬讛: 讘诇讗 讝讛 诇讗 讛讬讛 讬讻讜诇 诇讛拽砖讜转 讗诪讬诪专讗 讚专讘讗 讚讬"诇 讚专讘讗 讗讬讬专讬 讘讗住驻拽诇专讬讗 砖讗讬谞讛 诪讗讬专讛 讜讛讱 讚讞讝拽讬讛 讘讗住驻拽诇专讬讗 讛诪讗讬专讛 讜讻谉 讗诪讬诪专讗 讚专讘讗 诇讗 讛讬讛 讬讻讜诇 诇讛拽砖讜转 讘诇"讝 讚讬"诇 讚讗讘讬讬 讗讬讬专讬 讘讗住驻拽诇专讬讗 砖讗讬谞讛 诪讗讬专讛 讜讞讝拽讬讛 讘诪讗讬专讛 讜诪讛讗 讚拽讗诪专 讗诐 讗诇祝 讛谉 讜讻' 诇"拽 讗诪讛 讚拽讗诪专 讗讘讬讬 诇讗 驻讞讜转 诪诇"讜 讚讬"诇 讚讛"拽 驻讞讜转 讛讜讗 讚诇讬讻讗 讛讗 讬讜转专 讗讬讻讗 讗讘诇 诇讗讞专 讚驻专讬讱 诪讚讗讘讬讬 讗讚专讘讗 讜转讬专抓 驻专讬讱 砖驻讬专 诪讞讝拽讬讛 诪诪谞"驻 讜注讬讬谉 讘诪讛专砖"讗:





讘讗专 砖讘注

讚专讬讛 讚拽诪讬讛 拽讘"讛 转诪谞讬 住专讬 讗诇驻讬 驻专住讛 讛讜讗 讻讜'. 讛转讜住驻讜转 讘驻专拽 诇讜诇讘 讜注专讘讛 诪讜讞拽讬谉 诪诇转 驻专住讛 讜讟注诪诐 讜谞诪讜拽诐 诪驻讜专砖 砖诐:



讜讻谉 讗诪专 专讘讗 讬讬转讬 讜诇讗 讗讞诪讬谞讬讛 讻讜'. 专讘讛 讙专住讬谞谉 砖讻谉 诪讜讻讞 讘讛讚讬讗 诪讚讘专讬 讛转讜住驻讜转 讘讬讘诪讜转 讘驻专拽 讛注专诇 讙讘讬 专讘讛 讜讗讘讬讬 诪讚讘讬转 注诇讬 拽讗转讬 讻讜' 讚拽讗诪专 讛转诐 专讘讛 讚注住拽 讘转讜专讛 讞讬讛 诪' 砖谞讬谉 讗讘讬讬 讚注住拽 讘转讜专讛 讜讘讙诪讬诇讜转 讞住讚讬诐 讞讬讛 砖讬转讬谉 砖谞讬谉 讜讛拽砖讜 讛转讜住驻讜转 讛转诐 砖讛专讬 讛讻讗 讘砖诪注转讬谉 讗诪专 讗讘讬讬 诇专讘讛 讜诪专 讛讗 转讜专讛 讜讛讗 讙"讞 讗诇诪讗 讚讘讙"讞 谞诪讬 注住讬拽 讜转讬专爪讜 讚诇讗 注住讬拽 讻诇 讻讱 讘讙"讞 砖讬谞爪诇 诪讙讝专转 讘讬转 注诇讬 讗讘诇 讻讚讬 砖讬谞爪诇 诪讞讘诇讜 砖诇 诪砖讬讞 讛讬讛 讘讬讚讜 砖讙诐 砖讗专 讝讻讬讜转 注讜诪讚讜转 诇讜:



讗诪专 专讘 谞讞诪谉 讗讬 诪谉 讞讬讬讗 讛讜讗 讻讙讜谉 讗谞讗 讻讜'. 讻诇讜诪专 讗诐 讬砖 讚讜讙诪转讜 讘讞讬讬诐 讛讬讬谞讜 讻讙讜谉 讗谞讗 砖讗谞讬 诪讜砖诇 砖讬砖 诇讬 砖讘讟 诇专讚讜转 砖讛讜讗 讞转谞讬讛 讚专讬砖 讙诇讜转讗. 讻谉 谞专讗讛 诇讬:



讛拽讬诐 诇讗 谞讗诪专 讗诇讗 讗拽讬诐. 拽砖讛 讘注讬谞讬 讟讜讘讗 讛诇讗 砖转讬 转砖讜讘讜转 讘讚讘专 讗诪讗讬 诇讗 谞讗诪专 讛拽讬诐 讗诇讗 讗拽讬诐 讞讚讗 注诇 砖诐 讘讬讜诐 讛讛讜讗 讗拽讬诐 讗转 住讜讻转 讚讜讚 讛谞讜驻诇转 讚讛讬讬谞讜 诪诇讻讜转 讚讜讚 讜注讜讚 砖讛专讬 爪专讬讱 砖讬拽讬诪谞讜 诪注驻专讜 讘注转 转讞讬转 讛诪转讬诐. 讜注讜讚 拽砖讛 砖讛专讬 诪拽专讗 诪诇讗 讻转讜讘 讘诪讬讻讛 讜讛拽讬诪讜谞讜 注诇讬讜 砖讘注讛 专讜注讬诐 讜砖诪讜谞讛 谞住讬讻讬 讗讚诐 讜专讘讜转讬谞讜 讗诪专讜 讘驻专拽 讛讞诇讬诇 诪讗谉 谞讬谞讛讜 讝' 专讜注讬诐 讚讜讚 讘讗诪爪注 讻讜' 讜讛讗 讜讚讗讬 讚讛讬讬谞讜 讚讜讚 讛诪诇讱 讛谞拽专讗 专讜注讛 讻讚讻转讬讘 讘讬讞讝拽讗诇 讜注讘讚讬 讚讜讚 诪诇讱 注诇讬讛诐 讜专讜注讛 讗讞讚 讬讛讬讛 诇讻讜诇诐 讗"讻 讻砖诐 砖谞讗诪专 讜讛拽讬诪讜谞讜 讘诇砖讜谉 注转讬讚 注诇 讚讜讚 讛诪诇讱 讻讱 谞讗诪专 讜讗转 讚讜讬讚 诪诇讻诐 讗砖专 讗拽讬诐 讘诇砖讜谉 注转讬讚 注诇 讚讜讚 讛诪诇讱 讜讻讬 转讬诪讗 讛讗 讚讻转讬讘 讘讬讞讝拽讗诇 讜注讘讚讬 讚讜讚 诪诇讱 注诇讬讛诐 讜讙讜' 诇讗 诪讬讬专讬 讘讚讜讚 讛诪诇讱 讗诇讗 讘讚讜讚 讛讞讚砖 讗"讻 诪讗讬 驻专讬讱 专讘 驻驻讗 诇讗讘讬讬 讜讛讻转讬讘 讜讚讜讚 注讘讚讬 谞砖讬讗 诇讛诐 诇注讜诇诐 讛诇讗 讛拽讜砖讬讗 诪注讬拽专讗 诇讬转讗 讻讬 讬"诇 讚诇讗 诪讬讬专讬 讘讚讜讚 讛诪诇讱 讗诇讗 讘讚讜讚 讛讞讚砖 讜讗讬谉 诇讛拽砖讜转 讚讗"讻 诇诪讛 拽专讗讜 谞砖讬讗 讜诇注讬诇 诪讝讛 拽专讗讜 诪诇讱 讚讬"诇 讚谞砖讬讗 讛讬讬谞讜 诪诇讱 讻诪讜 讗砖专 谞砖讬讗 讬讞讟讗 讜讙讜' 讚讛讬讬谞讜 诪诇讱 讻讚转谞谉 讘驻专拽 讘转专讗 讚讛讜专讬讜转 讜讻谉 转专讙诐 讬讜谞转谉 讘讛讚讬讗 讜讚讜讚 注讘讚讗 诪诇讻讗 讻讜'. 讜注讜讚 讬"诇 讚讻砖诐 砖拽专讗讜 专讜注讛 拽专讗讜 谞诪讬 谞砖讬讗 诇讬转谉 诇讜 讻诇 砖诪讜转 砖诇 讙讚讜诇讛 讜讻讘讜讚 诪诇讱 专讜注讛 谞砖讬讗 讜讟驻讬 拽砖讛 注诇 讛讗 讚诪砖谞讬 讻讙讜谉 拽讬住专 讜驻诇讙讬 拽讬住专 讜驻专砖"讬 讻讱 讚讜讚 讛讞讚砖 诪诇讱 讻讚讻转讬讘 讜讚讜讚 诪诇讻诐 讗砖专 讗拽讬诐 讜讚讜讚 讛诪诇讱 砖谞讬 诇讜 讻讚讻转讬讘 谞砖讬讗 诇讛诐 讜诇讗 讻转讬讘 诪诇讱 砖讛专讬 讘讜讚讗讬 讚讜讚 讛讞讚砖 讛讬讬谞讜 诪诇讱 诪砖讬讞谞讜 讜诇驻讬 砖讛讜讗 诪讝专注讜 砖诇 讚讜讚 讛诪诇讱 谞拽专讗 讚讜讚 讜讻讚讗诪专讬谞谉 讘讚讜讻转讬 讟讜讘讗 讘谉 讚讜讚 讻讜' 讜讛诇讗 讘驻专拽 讛讞诇讬诇 砖讛讘讗转讬 讙讘讬 讝' 专讜注讬诐 讻讜' 诪砖诪注 讘讛讚讬讗 砖讚讜讚 讛诪诇讱 讬讛讬讛 讞砖讜讘 讬讜转专 诪谉 诪砖讬讞 讚讜拽 讜转砖讻讞 讜爪"注. 砖讜讘 注讬讬谞转讬 讘注专讜讱 讘注专讱 拽讬住专 讜诪爪讗转讬 砖驻讬专砖 诇讛驻讱 砖讚讜讚 讘谉 讬砖讬 诪诇讱 讜讚讜讚 讗讞专 砖谞讬 诇讜:





驻转讞 注讬谞讬诐

讜砖诪讜讗诇 讗诪专 讚讬讜 诇讗讘诇 砖讬注诪讜讚 讘讗讘诇讜. 讗驻砖专 讘诪"砖 专砖"讬 驻"拽 讚讘专讻讜转 砖讛讗讘讬诇讜转 诪讻驻专转 注讜谞讜转. 讜诇驻"讝 讗诐 讬砖专讗诇 讬讻讬专讜 讘讙诇讜转 讜讬转讗讘诇讜 注诇 讬专讜砖诇诐 讜诇讗 讬注砖讜 讛诪爪讗讜转 诇注砖讜转 诇讛诐 砖诐 讜诇讛讚诪讜转 诇讙讜讬讬诐 诇讛转讙讚诇 讘诪诇讘讜砖讬 砖专讬诐 讜诇专注讜转 讘讙谞讬诐 讜讻诪"砖 讘讝讛专 讚诪讬讜诐 砖讞专讘 讘讬转 讛诪拽讚砖 讗住讜专 诇专讗讜转 讚讘专 砖诪讞讛 讜讻诪"砖 讘讞"讙 讚祝 诪"讛 注"讘. 讗讝 讗诐 讻讛 讬注砖讜 讛讗讘诇讜转 诪讻驻专转 注讜谞讜转 讜讬讛讬讜 讝讜讻讬诐 诇讬讙讗诇 讘注讛"讬 讜讝"砖 讚讬讜 诇讗讘诇 讬砖专讗诇 砖讬注诪讜讚 讘讗讘诇讜 讗讘讬诇讜转 讬专讜砖诇讬诐 讜爪注专 讛讙诇讜转 讜讬注诪讜讚 讘讗讘诇讜 讜诇讗 讬驻专讜拽 注讜诇 讛讙诇讜转 讝讛讜 讚讬 诇讻驻专 讞讟讗讜转 讛爪讘讜专 讜讛讬讞讬讚 讜谞讝讻讛 诇讬讙讗诇 讘讘"讗:





砖注专讬 转讜专转 讘讘诇

(爪讝 讘 专砖"讬) 讚"讛 讜转砖拽诪讜 讜讻讜' 讚讛讬讬谞讜 诇住讜祝 讗诇祝 讜转"讬 砖谞讬诐 讻讘专 注讘专讜 讜诇讗 讛讬讛.鈥斪涀ぷ� 讛谞讜讚注 讘讝诪谞讜 砖诇 专砖"讬, 砖谞驻讟专 讘转转住"讛 诇讗诇祝 讛讞诪讬砖讬, 注讚讬讬谉 诇讗 注讘专 拽抓 讝讛. 讜注诇 讻专讞谞讜 谞讗诪专, 砖住讜驻专 诪讗讜讞专 讻转讘 讘爪讚讜 "讻讘专 注讘专 讜诇讗 讛讬讛", 讜讘讟注讜转 讛讻谞讬住讜 讝讛 讘转讜讱 驻讬专砖"讬 [讜讛讙专"讗 诪讜讞拽 "讻讘专...".]

